ટેરાફૉર્મ રિયલ્ટીના સેલ્સ અને માર્કેટિંગ ડિરેક્ટર જે. એસ. ઑગસ્ટિને કહ્યું હતું કે ‘૨૦:૮૦ સ્કીમમાં બિલ્ડરના માથે જવાબદારી આવી જાય છે. જો બિલ્ડર મોડું પઝેશન આપે તો તેને જ નુકસાન થાય છે. ઓછી આવક ધરાવતા લોકો પણ આવી રીતે ઘર ખરીદી શકશે. ઘણા લાંબા સમય પછી કસ્ટમરો માટે ઉપયોગી હોય એવી આ સ્કીમ આવી છે. બિલ્ડરો પર જવાબદારી હોવાથી તેઓ ઝડપથી તેમનો પ્રોજેક્ટ પૂરો કરે છે. વળી આ સ્કીમને કારણે તેમનો પ્રોજેક્ટ લૉન્ચ થતાં જ વેચાઈ જાય છે. એક વિસ્તારમાં એક ડેવલપર આવી સ્કીમ લાવે એટલે બીજા માટે પણ આવી સ્કીમ લાવ્યા વિના છૂટકો રહેતો નથી અને આમ તંદુરસ્ત સ્પર્ધા જન્મે છે.’